Viborger Samler, 1827-08-15
Smyrna, 3die Juli. (Af Østerrigs Jagttager.) En fransk Gabarre, der gik fra Alexandrien den 23de Juni, bringer den Tidende: "At Admiral Cochrane, efter et Krydstog i de Joniske Vande, seilede midt i Juni med Fregatten Hellas og 22 græske Skibe, hvoraf 8 vare Brandere til Alexandrien i Ægypten. Han kom til Havnen den 16de Juni om Aften under østerrigsk Flag, for ved denne List, at komme uhindret ind; men det ægyptiske Vagtskib kjendte ham, og ilede til Havnen for at melde disse Fremmede; det var derved saa uheldig at lobe paa Grund, hvorpaa Brandere angrebe Vagtbriggen og opbrændte den, efterat Mandskabet havde reddet sig i Land. Vicekongen, der som sædvanlig opholdt sig paa sit Landslot ved Kanalen, ilede strax til Havnen, besteg en Brig paa 16 Kanoner, og lod 10 større Skibe strax gaae under Seil, og gik løs paa den græske Eskadre - men den fandt det tjenligst ikke at indlade sig med Ægypterne, og seilede bort, den 17de Junii. Vicekongen gik derpaa i Land, men lod 5 Skibe støde til de første 10, med befaling om: at forfølge Grækernes Admiral til Grækerhavet. - (Den sidst fortalte Seir Cochrane havde ved Candia, han berettes at have vundet den 25de Juni over en ægyptisk Eskadre efter 48 Timers haard Fægtning, maae rimeligviis have været over disse hoflige Venner der ledsagede ham til Dors.) Endskjøndt Engelske Blade ville drage den Avisberetning i Tvivl, at Vicekongen snart opsiger Storherren Lydighed og opkaster sig til Ægyptens Regent, saa mene dog Flere, at han ikkuns venter paa, at de Europæiske Magters Flaader vise sig for Dardanellerne og sætte Grækernes Befrielse i Kraft, for at tage Bladet reent fra Munden. Englænderen Hr. J. Carne har i London 1826 udgivet en Reise i Østerlandene, og været opmærksom Tilskuer i Ægypten. Han siger og Vicekongen Mahmud Aly: Han er af græsk Herkomst og fortreffelig skikket til at opsvinge sig paa et høit Trin i Tyrkeriget. Han har udmærkede Egenskaber, er en listig Statsmand, men dristig og grusom, naar han udfører sine Planer; som f. Ex. Mamelukkernes Nedsaabling for faa Aar siden. Disse brave Krigsfolk og især udmærkede Ryttere udgjorde et Corps paa omtrent 10000 Md. med 300 Stabsofficerer og Chefer(Beyer.) De manøvrerede daglig ved deres Vagtparade og i deres glimrende Dragter paa Cairos (Cahiras) store Plads. De elskede ikke Vicekongen; han meente de ved hemmelige Planer søgte at styrte ham. Tilsidst lod Mahmud som han ville forlige sig med dem og indbod deres 300 Officerer til et stort Gjæstebud paa Fæstningen ved Cairo; de ahnede ikke Grækerens List, og kom. Veien til Fæstningen er en smal Sti imellem uhyre taggede Klipper. Da de vare komne ind af den svære Port til denne Defilee, blev den lukket efter dem. Disse Brave høist pyntede Krigere red paa stadselige Heste hen mod Fæstningen. Men, ogsaa dens Port var lukket og ovenfra Klippen af nedskjødes de som Hunde og Spurve af Mahmuds Folk. Hestene bleve rasende; de forbittrede Mammeluk Beyer droge Sablerne, men de faldt tilsidst hver og Een og, som man forsikkrer, har Mahmud i lang Tid ikke hørt skjønnere Sang, end disse Bedragnes Vaandeskrig, som han fra Fæstningen af var Tilhører af - Hans fjere elskelige Søn Jbrahim Paska, fuldendte som en Mester siden efter denne Tragoedie. Han lod de til Overægyptens Bjerge efter dette Gjæstebud flygtede Mamelukker - som man dog ikke troede ville undlade at hævne deres Chefers Død - venskabeligst indbyde til en Forsoningsfest med ham og Hr. Papa, og lokkede dem fra Bjergene ned paa Sletten - De kom, og bleve, omringede af Jbrahims Krigsfolk, nedsablede og nedskudte paa Faa nær - Mahmud Aly, Ægyptens Vicekonge, har derimod den Fortjeneste, at have ladet paa Ny opgave Kleopatrakanalen, der ved Alexandrig forbinder Nilen med Havet. Dertil brugte han i lang Tid 150,000 Arabere fra Overægypten - Af disse døde under Arbei20,000de. Men, deres Føde var ussel, de fik daglig noget Brød og en Engelsk Penny. De ægyptiske Opsynsmænd vare forsynede med gode Pidske, hvormed de smurte Ryggene paa disse Stakler, naar de efter deres medfødte Vane, vare noget dovne. Det var - siger Hr. Carne - et tro billede af Jødernes Forfølgelse under Ægyptens Pharao.